A BIZOTTSÁG 489/2008/EK RENDELETE
(2008. június 2.)
a sertéshúságazatra vonatkozó vámkontingensek megnyitásáról és kezeléséről szóló 806/2007/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 11. cikke (1) bekezdésére,
mivel:
(1)
A 806/2007/EK bizottsági rendelet (2) vámkontingenseket nyitott meg a sertéshúságazat termékeinek behozatalára vonatkozóan.
(2)
A 09.4038 és 09.4074 tételszámú vámkontingens keretében egyes termékek behozatala kapcsán felmerülő kérdések folytán, valamint az egységes alkalmazás érdekében egyértelművé kell tenni a fent említett tételszámú áruk megnevezését.
(3)
Ezért a 806/2007/EK rendeletet ennek megfelelően módosítani kell.
(4)
Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
A 806/2007/EK rendelet 1. cikke a következő bekezdéssel egészül ki:
„(4) E rendelet alkalmazásában az I. mellékletben említett, a 09.4038 (G2 csoport) és 09.4074 (G7 csoport) tételszámú vámkontingens ex 0203 19 55 és ex 0203 29 55 KN-kódok alá sorolt termékei közé tartozik: comb és részei.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. június 2-án.